Cultural y Deportiva Leonesa

A **Cultural y Deportiva Leonesa** é un club de fútbol español, establecido na cidade de León, comunidade autónoma de Castela e León. Foi fundado en 1923 e compite no grupo I da Primeira División RFEF.

## Uniforme 
* **Uniforme titular**: Camiseta branca, pantalón branco e medias brancas. 
* **Uniforme alternativo**: Camiseta gris, pantalón negro e medias brancas. 
* **Terceiro Uniforme**: Camiseta verde escuro, pantalón negro e medias negras.

## Himno 
A letra e música do himno oficial da Cultural Leonesa foi creado e composto por Ángel Arredondo Giraldo. O grupo de música folclórica leonesa *La Braña* é o que o interpreta.

O 29 de abril de 2007, presentouse a todos os afeccionados o novo himno composto por Manuel Quijano (pai dos compoñentes de Café Quijano). Este novo himno foi rexeitado polos afeccionados con apupos cada vez que se escoitaba nas bancadas do entón Antonio Amilivia e finalmente a directiva deciciu que deixase de soar en beneficio do primeiro.

## Escudo 
O escudo da Cultural Leonesa baséase nun León rampante coroado e linguado (símbolo da cidade de León) de cor vermella, rodeado por unha circunferencia tamén vermella na que se insire en nome do club: "Cultural y Deportiva Leonesa" con letras brancas, rematado na parte superior da circunferencia cunha coroa vermella, con adornos brancos e laranxas.

## Estadio 
[miniatura|250px|A Cultural Leonesa disputando un partido no [Estadio Municipal Reino de León fronte ao CE Sabadell.]]
 
A Cultural Leonesa disputa os seus partidos no Estadio Municipal Reino de León (Cambiado na tempada 08-09, antes coñecido como "Novo Estadio Antonio Amilivia") construído en 2001 e con capacidade para 13.451 persoas. O terreo de xogo ten unhas dimensións de 105 x 68 metros. Está situado na avenida Saenz de Miera, á beira do Pavillón municipal de deportes da cidade de León. O primeiro partido disputado foi o 20 de maio de 2001 fronte ao Xerez Club Deportivo, con resultado favorable á Cultural Leonesa por 1 a 0.

O equipo empezou a disputar os seus partidos no campo de *La Corredera*. Posteriormente pasou a xogar ao campo de *El Ejido*, que pertencía á Maestranza de Aviación. Co ascenso a Primeira construíuse o estadio Antonio Amilivia, antes coñecido co nome de *La Puentecilla*. Tamén xogou no Área Deportiva de Puente Castro.

## Datos do club 
* **Tempadas en 1ª**: 1 
* **Tempadas en 2ª**: 15
* **Tempadas en 1ª RFEF**: 1 (incluída a 2021/22)
* **Tempadas en 2ªB**: 36
* **Tempadas en 3ª**: 33
* **Mellor posto na liga**: 15º (1ª División - 1955-56) 
* **Peor posto na liga**: 15º (1ª División - tempada 1955-56) 
* **Posto na Clasificación histórica de Primeira División**: 56º

## Xogadores 
:*Categoría principal: Xogadores da Cultural Leonesa.*
### Cadro actual 
: *Datos do 20 de xullo de 2011.*

## Palmarés 
### Torneos rexionais 
* **Copa Castela e León (4)**: 1926, 1928, 1929, 1930

### Torneos nacionais 
* **Segunda División de España (1)**: 1954−55
* **Segunda División B de España (3)**: 1928-29, 1998-99, 2016-17
* **Terceira División de España (6)**: 1958-59, 1967-68, 1970-71, 1973-74, 1985-86, 1994-95
* Subcampión da Segunda B (2)
* Subcampión da Terceira División (8)

## Véxase tamén 
### Ligazóns externas 
* Web Oficial Cultural y Deportiva Leonesa
* Peña El León Rampante